Jesus, die Vredemaker - www.bybelkennis.co.za
True joy comes only from God and He shares this joy with those who walk in fellowship with Him. —Jerry Bridges
In Paulus se dae het die buitenste hof van die tempel as die Hof van die Heidene bekend gestaan. Dit was van die binneste howe deur ‘n muur geskei. Daar was ‘n duidelike waarskuwing op die muur aangebring wat vreemdelinge gewaarsku het, dat as hulle die binneste howe sou betree hulle slegs hulleself kan blameer vir hulle dood. Is dit nie wat Paulus in gedagte gehad het toe hy Efesiërs 2:14 – 18 geskryf het nie?
Die werk van Jesus Christus het die geestelike dinamika tussen Jode en heidene fundamenteel verander. Dit vee nie God se vroeëre beloftes aan die Jode uit nie. As dit egter by verlossing kom, het God nie afsonderlike paaie vir Jode en nie-Jode nie. Beide word deur die evangelie van genade en geloof in Jesus Christus verlos.
Die evangelie het die muur tussen Jode en nie-Jode verwyder. Almal het direkte toegang tot God; deur Jesus Christus het die ou verdeling geen betekenis meer nie. Dit maak nie saak of iemand Jood of Griek, slaaf of vry, man of vrou is nie; in Christus Jesus is hulle almal een (Galasiërs 3:28). Almal kan reageer op Christus se uitnodiging om na Hom te kom.
Hierdie verandering was nie die gevolg van sosiale of politieke ingryping nie, maar as gevolg van ‘n Persoon. Jesus het die muur verwyder deur sy offer aan die kruis. Hierdie optrede van Hom open die weg van versoening.